Z A P I S N I K
11. tematske sjednice Vijeća Gradske četvrti Novi Zagreb - istok 
održane 6. veljače 2018. u zgradi mjesne samouprave Zapruđe, Zagreb, Trg Ivana Meštrovića 1g, dvorana. s početkom u 18,00 sati

Nazočni članovi Gradske četvrti Novi Zagreb - istok: Nevenka Lasić, Milenko Arapović, Frane Barbarić, Ratko Bedeković, Igor Bočkaj, Maja Katrić, Sanja Kovačević, Sunčana Kunac, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković, Zvonimir Vlahov.

Nazočni predlagatelji: Toni Šunjić, ing.građ. i Ljubomir Mišćević, dipl ing.arh.

Nazočni članovi Vijeća Mjesnog odbora: Darko Borovac, Verica Ivanko, Branko Premec, Viktor Tarandek, Vesna Draganić Dragiić, Stjepan Bučarić, Milivoj Vrban, Ljeposava Barta, Ivan Gemelt, Romana Lukać, Antonio Pavlečić, Toni Rajković, Romana Capot jogunica, Kosta Plavšić, Miroslav Tovarloža, Sanjica Fresl, Krešimir Lipić, Barica Macan, Nikola Crnić, Vladimira Radilović, Ivkica Mlinar, Josip Rasonja, Domagoj Ružak, Kristijan Frida, Ivan majer, Saša Paprika, Mario Popec.

Nazočni saborski zastupnik: Ivan Vilibor Sinčić.

Nazočni iz Gradsko stambenog i komunalnog gospodarstva: Marko Vučko dipl.ing. – direktor tehničkog sektora, Marinko Bago ing.građ. – voditelj PS Novi Zagreb, Mario Kovačević ing.građ. – tehnički referent i Barbara Popović dipl.ing.građ. – koordinator projekata energetske obnove. 

Nazočni iz Gradskog ureda za mjesnu samoupravu: Tatjana Banek – stručna referentica i Alen Bitići – stručni referent.

Drugi nazočni: članovi političkih stranaka i građani.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 15 članova Vijeća, čime su stečeni uvjeti za raspravu i pravovaljano odlučivanje.

Vijeće Gradske četvrti Novi Zagreb - istok jednoglasno prihvaća sljedeći

DNEVNI  RED

	1. 
	Izrada tipskih projekata za sanaciju i energetsku obnovu vanjskog omotača višestambenih zgrada.

	2. 
	Pitanja, prijedlozi i obavijesti.




Predsjednik Vijeća Milenko Arapović prije otvaranja prve točke dnevnog reda pozdravlja saborskog zastupnika Ivana Vilibora Sinčića.
[bookmark: _GoBack]Također pozdravlja djelatnike Gradskog stambenog i komunalnog gospodarstva koji su se odazvali pozivu Vijeća.

Ad.1.  Izrada tipskih projekata za sanaciju i energetsku obnovu vanjskog omotača višestambenih zgrada.

Predsjednik Vijeća Milenko Arapović daje riječ predlagatelju tematske sjednice Toni Šunjiću.

Predlagatelj Toni Šunjić pozdravlja sve prisutne. Kroz prezentaciju objašnjava prijedlog vezan  energetske obnove i sanaciju pročelja višestambenih zgrada koje će se provoditi u budućnosti, zbog smanjenja potrošnje energije. Informira prisutne da je Republika Hrvatska donijela  Zakon o energetskoj učinkovitosti kojim se želi smanjiti negativni utjecaj na okoliš, poboljšanje sigurnosti opskrbe energijom, zadovoljavanje potrebe potrošača energije i ispunjavanje međunarodnih obaveza. Programom energetske obnove se propisuje provođenje energetske obnove višestambenih zgrada građenih prije 87 godine. Zbog karakteristike gradnje i nedostataka propisa o toplinskoj zaštiti izgrađen je niz višestambenih zgrada koji su danas veliki potrošači energije. U navedenom periodu gradila su se stambena naselja koja su po urbanističkoj strukturi sačinjena od nekoliko tipova istovjetnih zgrada. Predlažemo da se izradi zajednički elaborat tehničkih rješenja koji bi obuhvaćao veći dio tehničke dokumentacije, što je dio glavnog projekta, čime bi utjecali na smanjenje troškova izrade projektne dokumentacije. Izrada predloženog elaborata bila bi financijska ušteda za suvlasnike stanara kao i jedinicu lokalne i područne samouprave. Informira prisutne o razlici energetske obnove zgrada i sanaciji pročelja zgrada. Odlukom o kriterijima za obnovu višestambenih zgrada je cilj obnoviti što više pročelja, te navedenom odlukom nisu obuhvaćene limenke. Detaljno prezentira dijelove što elaborat treba sadržavati. Građani bi se potaknuli da investiraju  u obnovu i sanaciju pročelja. Predložen  elaborati mogu se primjenjivati uz postojeće ili buduće modele sufinanciranja, te se isti može financirati sredstvima EU fondova.

U raspravi sudjeluju: Zvonimir Rukavina, Toni Šunjić, Ljubomir Miščević, Marko Vučko, Zoran Rotim, Milenko Arapović.

Predlagatelj Ljubomir Miščević prije početka prezentacije pohvaljuje inicijativu. Ukratko  informira prisutne kako građani sami rade sanaciju na višestambenim zgradama kroz primjere iz prezentacije, te kako se stručno može izvesti sanacija vanjskog omotača višestambenih zgrada.

Predsjednik Vijeća Milenko Arapović zaključjuje 11. tematsku sjednicu u 20,10 sati.

Zapisnik izradila:
Tatjana Banek

KLASA: 026-03/17-01/12
URBROJ: 251-06-11-9/001/17-2
Zagreb, 8. veljače 2018.

